**ПОЈЕДНОСТАВЉЕЊЕ ПОСТУПКА ДОДЕЉИВАЊА ТРАСЕ ПО ГОДИШЊЕМ ЗАХТЕВУ**

|  |  |
| --- | --- |
| **Назив административног поступка** | **Додела трасе по годишњем захтеву** |
| **Шифра поступка** | **05.12.0002** |
| **Регулаторно тело**  **(надлежно за спровођење препоруке)** | „Инфраструктура Железнице Србије“ а.д. |
| **Правни оквир којим је уређен административни поступак** | * Закон о железници („Службени гласник РС”, број 41/18) * Правилник о временском плану доделе капацитета железничке инфраструктуре („Службени гласник РС”, број 140/14) * Изјава о мрежи 2020. – број 5/2019-211-90 |
| **Прописи које треба променити /донети/укинути да би се спровеле препоруке** | 1. Изјава о мрежи 2020. – број 5/2019-211-90 |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Од подносиоца се непотребно захтева да достави документа која издаје Дирекција за железнице која ради у оквиру истог министарства.  С обзиром на једноставност поступка и потребе смањења прекомерне документације у папиру изузетно корисно би било увођење Е-управе чим се за то обезбеде технички услови.  Анализом поступка утврђено је да је образац захтева постоји, али да би унапређени прописани образац са одређеним додатним елементима допринео лакшем и ефикаснијем поступању у поступку. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Образац административног захтева** |  | | | | | *Унапређење обрасца захтева* | **Х** |  | **1.** | | | **Документација** |  | | | | *Елиминација непотребне документације* |  | **Х** |  | | *Увођење е-управе* |  | **Х** |  | | |
| 1. **ОБРАЗЛОЖЕЊЕ** | |
| **Образац административног захтева**  **3.1. Унапређење обрасца захтева**  Захтев тренутно постоји у виду прилога у Изјави о мрежи као и елементи захтева, и потребно је унапређење обрасца.  Предлаже се увођење стандардизованог обрасца за подношење захтева допуном Изјаве о мрежи који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената, и то:   * Подаци о подносиоцу захтева (назив и седиште правног лица, матични број) * Заводни број документа (захтева и документације) од стране подносиоца захтева   У обрасцу захтева треба да стоји и писана информација о прописаном року за решавање предмета, као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа ради лакшег преузимања обрасца од стране подносилаца захтева.  ***За примену ове препоруке потребна је измена*** ***Изјава о мрежи 2020. – број 5/2019-211-90***  **Документација**  **3.2. Елиминација непотребне документације**   * **Документ број 1 из е-пописа: Лиценца за превоз** * **Документ број 2 из е-пописа: Сертификат о безбедности за превоз**   Наведени документ број 1 представља доказ за поседовање важеће лиценце за превоз а документ број 2 доказ за поседовања сертификата о безбедности за превоз.  Како је издавалац докумената Дирекција за железнице, и с обзиром да и Инфраструктура железнице и Дирекција железнице раде у оквиру истог министарства, предлаже се елиминација његовог подношења од стране подносиоца захтева. Надлежни орган ће затражити наведене исправе од Дирекције железнице и проверити потребне податке, чиме ће се смањити административно оптерећење и трошкови подносиоца захтева у поступку.    Како би се ово омогућило, потребно је од подносиоца затражити следеће неопходне информације: назив и седиште правног лица, матични број, број лиценце, број сертификата.  Наведене податке подносилац захтева ће доставити органу у новом обрасцу захтева и на тај начин омогућити прибављање исправа.  ***За примену ове препоруке, није потребна измена прописа.***  **3.3. Увођење е-управе**  Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости, уз услов да се обезбеде технички услови за ову препоруку.  ***За примену ове препоруке, није потребна измена прописа*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| За примену препоруке 3.1. Унапређење обрасца захтева је потребна измена Изјаве о мрежи 2020. – број 5/2019-211-90 приликом доношења Изјаве о мрежи 2021. и то заменом постојећег обрасца захтева новим обрасцем захтева. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За примену препоруке 3.1. Унапређење обрасца захтева је потребна измена Изјаве о мрежи 2020. – број 5/2019-211-90 приликом доношења Изјаве о мрежи 2021. и то заменом постојећег обрасца захтева новим обрасцем захтева. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 643.466,66 РСД. Усвајање и примена препорука ће донети привредним субјектима годишње директне уштеде од 91.665,86РСД или 753,70 ЕУР. Ове уштеде износе 14,25%% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, поједностављењу поступка за привредне субјекте и смањењу документације. Препорукама се такође утиче на побољшање пословног амбијента. | |