**ПОЈЕДНОСТАВЉЕЊЕ ПОСТУПКА ИЗДАВАЊА САГЛАСНОСТИ ЗА ИЗГРАДЊУ У ИНФРАСТРУКТУРНОМ ПОЈАСУ**

|  |  |
| --- | --- |
| **Назив административног поступка** | **Сагласност за изградњу у инфраструктурном појасу** |
| **Шифра поступка** | **05.12.0001** |
| **Регулаторно тело**  **(надлежно за спровођење препоруке)** | Министарство грађевинарства, саобраћаја и инфраструктуре  „Инфраструктура Железнице Србије“ а.д. |
| **Правни оквир којим је уређен административни поступак** | * Закон о железници („Службени гласник РС”, број 41/18) * Правилник о прибављању сагласности за изградњу и експлоатацију комуналне инфраструктуре кроз железнички пружни појас („Службени гласник РС”, број 28/19) |
| **Прописи које треба променити /донети/укинути да би се спровеле препоруке** | 1. Правилник о прибављању сагласности за изградњу и експлоатацију комуналне инфраструктуре кроз железнички пружни појас („Службени гласник РС”, број 28/19) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  С обзиром на једноставност поступка и потребе смањења прекомерне документације у папиру изузетно корисно би било увођење Е-управе чим се за то обезбеде технички услови.Анализом поступка утврђено је да је образац захтева у слободној форми, и да би прописани образац са унапред одређеним елементима допринео лакшем и ефикаснијем поступању у поступку. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Образац административног захтева** |  | | | | | *Увођење обрасца захтева* | **Х** |  | **1.** | | | **Документација** |  | | | | *Увођење е-управе* |  | **Х** |  | | *Промена форме докумената ( копија)* |  | **Х** |  | | |
| 1. **ОБРАЗЛОЖЕЊЕ** | |
| **Образац административног захтева**  **3.1. Увођење обрасца захтева**  Захтев тренутно постоји у слободној форми, и нису прописани елементи обрасца захтева.  Предлаже се увођење стандардизованог обрасца за подношење захтева допуном Правилника о прибављању сагласности за изградњу и експлоатацију комуналне инфраструктуре кроз железнички пружни појас („Службени гласник РС”, број 28/19) који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената, и то:   * Подаци о подносиоцу захтева (назив правног лица, седиште, матични број) * Детаљни подаци о предмету захтева   У обрасцу захтева треба да стоји и писана информација о прописаном року за решавање предмета, као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа ради лакшег преузимања обрасца од стране подносилаца захтева.  ***За примену ове препоруке је потребна допуна Правилника о прибављању сагласности за изградњу и експлоатацију комуналне инфраструктуре кроз железнички пружни појас („Службени гласник РС”,*** ***број 28/19)*** **3.2. Увођење е-управе** Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  ***За примену ове препоруке, није потребна измена прописа.***  **Документација**  **3.3. Промена форме документа**   * **Документ 2: Доказ о уплати накнаде за трошкове издавања Решења о верификацији техничке документације**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  ***За примену ове препоруке, није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК О ДОПУНИ** **ПРАВИЛНИКА** **О ПРИБАВЉАЊУ САГЛАСНОСТИ ЗА ИЗГРАДЊУ И ЕКСПЛОАТАЦИЈУ КОМУНАЛНЕ ИНФРАСТРУКТУРЕ КРОЗ ЖЕЛЕЗНИЧКИ ПРУЖНИ ПОЈАС**  **Члан 1.**  У Правилник о о прибављању сагласности за изградњу и експлоатацију комуналне инфраструктуре кроз железнички пружни појас („Службени Гласник РС”, број 28/19) додаје се члан 6а. који гласи:  Члан 6а.  „Захтев за издавање сагласности за изградњу у инфраструктурном појасу подноси се управљачу инфраструктуре.  Захтев из става 1. овог члана треба да садржи:  1) назив, односно име и презиме, пуну адресу и телефон за контакт подносиоца захтева односно лица задуженог за контакт;  2) основне податке о инвеститору на кога треба да гласи сагласност;  3) податке о правном субјекту који сноси трошкове издавања сагласности (за правна лица – тачан назив, адреса, ПИБ, матични број и текући рачун);  4) фотокопију идејни пројекат или пројекат за грађевинску дозволу или пројекат за извођење, израђен у складу са техничким условима управљача инфраструктуре и локацијским условима.  5) фотокопију доказа о уплати накнаде за трошкове издавања решења о верификацији техничке документације.  Образац захтева за Захтев за издавање сагласности за изградњу у инфраструктурном појасу дат је у Прилогу овог правилника и чини његов саставни део.”  **Члан 2.**  Овај правилник ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За примену препоруке 3.1. Увођење обрасца захтева је потребна допуна Правилника о прибављању сагласности за изградњу и експлоатацију комуналне инфраструктуре кроз железнички пружни појас („Службени гласник РС”, број 28/19) додавањем обрасца захтева као прилога овог правилника. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 644.721,35 РСД. Усвајање и примена препорука ће донети привредним субјектима годишње директне уштеде од 38.309,97 РСД или 314,99 ЕУР. Ове уштеде износе 5,94% укупних директних трошкова привредних субјеката у поступку.  Препоруке ће допринети истоветности поступања, транспарентности поступка и поједностављењу поступка за привредне субјекте. Препорукама се такође утиче на побољшање пословног амбијента. | |